কেন্দ্রকে এদিন আরও একবার চ্যালেঞ্জ ছুঁড়ে দিয়ে মুখ্যমন্ত্রী বলেন, ‘‘ ক্ষমতা থাকলে মোদিবাবু আমাদের গ্রেফতার করুন ৷ মানুষের কথা বলা আমাদের কর্তব্য ৷ তাদের কতা আমরা বলব না তো কে বলবে ? মোদিবাবুর নোট বাতিলের দু’মাস ৷ আর সাধারণ মানুষের সর্বনাশ ৷ আমিও অনেক সরকারের উত্থান-পতন দেখেছি ৷ আমি ৩০ বছর সংসদের সদস্য ছিলাম ৷ কিন্তু এধরণের গাজোয়ারি সরকার আমি দেখিনি ৷ অর্থনীতি ধ্বংস হয়েছে, বাজার নিম্নমুখী ৷ এরপর ধেয়ে আসছে দুর্ভিক্ষ ৷ এখনও যদি চাষিরা ফসলের দাম না পায় ৷ তাহলে আগামী দিন দুর্ভিক্ষ অনিবার্য ৷ আমরা তো কৃষিতে ৩৫ শতাংশ আয় বাড়িয়েছি ৷ কৃষি অর্থনীতিকে বিপদে ফেললেন মোদিবাবুরা ৷ সাধারণ মানুষকে এরা চোর বানিয়েছে ৷ যারা চোর, তারাই বড় গলা করে মানুষকে চোর বলছে ৷ এরা যদি না নামে এদের টেনে নামাতে হবে ৷ রাষ্ট্রপতির কাছে যাব, মানুষকে বাঁচাতে বলব ৷ মাটিকে বাঁচান, মাটিকে রক্ষা করুন৷ মাটিতীর্থকে বাঁচান, প্রতিজ্ঞা নিন ৷ এ জিনিস চলতে পারে না ৷ এই অত্যাচারের কারাগার ভাঙবই ৷ মানুষের উপর ঝড় আসছে ৷ মানুষের উপর হামলা হবে ৷ আমরাই ঝড়-হামলা সামলাব ৷ আমাদের দেশের যে প্রান্তেই নিয়ে যাক, তৃণমূল সেখানেই যাবে, ভয় পাবে না ৷ ’’